Lav et referat af nedenstående tekst:

Tekst:
Det er endnu for tidligt at opgøre det præcise antal ansøgninger, der er tikket ind til uddannelserne på Aalborg Universitet, men den foreløbige opgørelse viser, at universitetet har fået færre ansøgere i år end sidste år. I alt ser det ud til, at 12.800 har sendt en ansøgning om studieplads afsted til universitetet. Sidste år lå tallet på 15.891 ansøgninger. Et fald, som dog ikke kommer som en overraskelse på AAU: -	Efter et par ekstraordinære corona-år var det ventet, at antallet af ansøgninger ville falde, fordi det nu igen er muligt for landets unge at tage på højskole eller udlandsophold, inden de starter på studierne, siger prorektor for AAU, Anne Marie Kanstrup. På landsplan har de seneste to år med corona også kunne ses på ansøgertallet. I 2020 søgte 94.604 om en studieplads på landets vidergående uddannelser, og i 2021 gjaldt det 93.388 ansøgere. Du kan se udviklingen i ansøgertallene siden 2017 i grafen herunder. Flere har AAU som førsteprioritet Selvom ansøgertallet er faldet, så er der glædelige nyheder til Aalborg Universitet. Flere har nemlig valgt at sætte en uddannelse fra universitetet som deres førsteprioritet i forhold til sidste år. -	Det glæder mig meget at se, at der – blandt de ansøgninger vi har fået – er en større andel, der har AAU øverst på ønskelisten. Det er positivt, fordi 1. prioritetsansøgninger er et udtryk for, at man allerhelst vil optages på en AAU-uddannelse, siger Anne Marie Kanstrup. Igen er det for tidligt at opgøre det endelige tal for antallet af førsteprioriteringsansøgninger. Det foreligger først i løbet af de kommende dage, men alt tyder på, at det vil være højere end sidste år, hvor 5134 havde en uddannelse på AAU som førsteprioritet. Medicin er populært Universitetet oplyser, at det igen i år ser ud til, at medicin og psykologi er de mest populære uddannelser blandt ansøgerne. -	Medicin er igen i år højdespringer i forhold til antallet af ansøgninger. Der er stor søgning til medicinuddannelsen, hvorfra vi uddanner super dygtige læger. Det er vigtigt, fordi vi stadig mangler læger i Nordjylland, siger prorektoren. Ansøgerne får svar om studieplads 28. juli til midnat. Aalborg Universitet har uddannelser i Aalborg, København og Esbjerg. Herunder kan du se interview med AAU's prorektor, Anne Marie Kanstrup:

Referat:
Klokken 12 tirsdag udløb fristen for at søge en videregående uddannelse. I alt har flere end 12.800 sendt en ansøgning til en studieplads på Aalborg Universitet.